<classify> RIO, BRAZIL WASHAMBULIAJI wa timu ya taifa Argentina, SergioAguero na Lautaro Martinez, usiku wa kuamkia jana waliibeba timu hiyo nakuipeleka robo fainali kwenye michuano ya Copa America nchini Brazil. Argentina ilifanikiwa kushinda mabao 2-0 dhidi yawageni waalikwa Qatar na wageni hao wakaungana na Paraguay kuyaaga mashindano. Mchezo huo ulikuwa wa mwisho katika hatua yamakundi, ambapo Argentina ikiwa chini ya nahodha wao Lionel Messi ilikuwainahitaji ushindi katika mchezo huo ili kujihakikishia inaingia hatua hiyo. Timu hizo zilikuwa zinaunda kundi B, huku Colombiaikiwa ya kwanza kufuzu robo fainali kabla ya mchezo wao wa juzi, hivyo mtihaniulikuwa kwa Argentina na Paraguay ambaye kila mmoja alikuwa anahitaji kushindamchezo wa mwisho. Endapo Paraguay wangefanikiwa kushinda dhidi yaColombia, basi wangefuzu robo fainali bila ya kujali matokeo ya Argentina kwakuwa wangekuwa wamezidiwa pointi moja. Argentina walikuwa na kila sababu ya kushindamchezo huo dhidi ya Qatar kwa kuwa walitengeneza nafasi nyingi lakini walikosabahati ya kufunga mabao mengi. Mbali na Aguero kufunga bao moja, lakini kunanafasi ya wazi ambayo aliipoteza. Kwa upande mwingine nahodha wao Messi, alionekanakuwa chini ya ulinzi wa Qatar ambao walihakikisha anatoka bila ya bao, lakinikulikuwa na nafasi ambayo aliipata ila shuti lake lilikwenda moja kwa moja nakugonga mwamba. Kwa sasa Argentina wanatarajia kukutana na Venezuelakwenye mchezo wao wa robo fainali Ijumaa wiki hii ambapo mshindi moja kwa mojaataingia nusu fainali. Messi amewatoa wasiwasi mashabiki wa Argentina kuelekeamchezo huo wa robo fainali huku akiwahakikishia kufanya vizuri na kuingia hatuaya nusu fainali. Tunashukuru kufanikiwa kuingia hatua ya robofainali, kilichobaki ni kuufikilia mchezo unaofuata, tupo tayari na tunaaminitutafanya vizuri na kuingia hatua inayofuata, alisema mchezaji huyo.  <topic>: MICHEZO 